Амстердам

Амстерда́м (нидерл. Amsterdam [ˌɑmstərˈdɑm]) — тахшагьар ва бищун кІудияб шагьар Нидерландазул. Ханлъиялъул тахшарлъун буго 1814 соналдасан байбихьун. Гьеб буго Шималияб Голландия провинциялда, улкаялъул бакътІерхьул рахъалда Амстел ва Эй гІорал лъугІулеб бакІалда. Нордзе-каналалдалъун Амстердам хурхинабун буго Шималияб ралъадгун. 2012 соналъул 1 январалде щвезегІан Амстердам муниципалитеталъул халкъалъул къадар бахун букІана 801 847 чиясде, шагьаралъул рагІаллъабазда ругелгун цадахъ (шагьаралъул округ) — 2,3 млн чиясде. Шагьаралъул цІар бачІун буго кІиго рагІиялдасан: «Амстел» ва «дам». Амстел — шагьар жинда аскІоб бугеб гІоралда цІар, ва «дам» нилъер мацІалде буссинабуни «сангар къай». XII гІсаруялъ гьеб букІана гьитІинаб ччугІихъабазул росулъун, амма Нидерландазул меседил гІасруялъ Амстердам лъугьана дунялалъулго бищун кІвар бугел портазул цояблъун ва кІудияб бича-хисиялъул центрлъунги. Шагьар ккола батІи-батІиял маданиятал дандечІвалеб бакІлъун — 2009 соналъул апрелалда гьениб гІумру гьабун рукІана 177 миллаталъул вакилзаби. Амстердам гьединго ккола Нидерландазул финансазул ва маданияталъултахшагьарлъунги. Гьанир рукІана бищунго дунялалда чІахІиял 500 компанияздаса кколеб 7 компаниялъул штаб-рукъал, мисалалъе, Philips ва ING Groep. Гьединго шагьар бакьулъ буго дунялалдаго бищун некІсияблъун рикІкІунеб фондалъулаб биржа. Амстердамалда буго Гринписалъул бетІераб офисги. Ракьхъвай Тарих Байрахъ ва герб Экономика Транспорт Лъай Архитектура Спорт Динал ХІужаби МугъчІваял I Amsterdam (инг.) City of Amsterdam FM радио из Амстердама Amsterdam Hotspots